Document ID: 32009D0685

DECIZIA COMISIEI
din 2 septembrie 2009
de rectificare a Directivei 2002/48/CE de modificare a Directivei 91/414/CEE a Consiliului privind înscrierea substanțelor active iprovalicarb, prosulfuron și sulfosulfuron
[notificată cu numărul C(2009) 6612]
(Text cu relevanță pentru SEE)
(2009/685/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1) paragraful al doilea liniuța a doua,
întrucât:
(1)
Directiva 2002/48/CE a Comisiei (2) conține erori în ceea ce privește perioada de înscriere a substanțelor active: iprovalicarb, prosulfuron și sulfosulfuron. Aceste erori trebuie corectate.
(2)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Directiva 2002/48/CE se rectifică după cum urmează:
1.
La rubrica pentru iprovalicarb, în coloana a șasea, „30 iunie 2011” se înlocuiește cu „30 iunie 2012”.
2.
La rubrica pentru prosulfuron, în coloana a șasea, „30 iunie 2011” se înlocuiește cu „30 iunie 2012”.
3.
La rubrica pentru sulfosulfuron, în coloana a șasea, „30 iunie 2011” se înlocuiește cu „30 iunie 2012”.
Articolul 2
Prezenta decizie se adresează statelor membre.
Adoptată la Bruxelles, 2 septembrie 2009.

Labels: 0
3
1
6